**ILTAKOULU RY**

**PÖYTÄKIRJA**

**HALLITUKSEN KOKOUS 5/2018**

**Paikka: Pinni A, Ylävitone**

**Aika: tiistai 13.3.2018 klo 14.00**

**Paikalla:**

Aino Kattilakoski, puheenjohtaja

Juho Matinlauri, sihteeri

Petra Pieskä

Aino Myllymäki

Rita Klemola

Terhi Lintumaa

Suvi Nieminen

Arttu Rintanen

Olivia Din Belle, *saapui klo 14.10*

Emma Tuomela, *saapui klo 14.15*

Saara Hildén, *saapui klo 15.42, poistui klo 16.28*

1. **Kokouksen avaaminen**

Avataan kokous klo 14.03.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Arttu Rintanen ja Petra Pieskä.

1. **Kokouksen esityslistan hyväksyminen**

Ehdotetaan, että esityslistaan tehdään seuraavat muutokset: siirretään *Liikunta* kohdaksi 19, käsitellään *Tukihenkilöt* kohdan *Viestintä* yhteydessä ja *Talviolympialaiset 14.3.* kohdan *Liikunta* yhteydessä, lisätään *Maisteri-iltamat 27.3* kohtaan *Tulevat tapahtumat* ja kohta *Ekskursio* kohdaksi 14. Hyväksytään muutokset ja esityslista.

1. **Ilmoitusasiat ja posti**

Legendaarinen kopokonferenssi TTY:llä 10.4.

Palautelomakkeen kautta on tullut viestejä, joissa vaadittiin Iltakoulun Aj-tilan sulkemista yliopiston henkilökunnan mahdollisen lakon yhteydessä.

St. Patrick’s day -haalarimerkit ovat tulleet postissa.

*Olivia Din Belle saapui kokoukseen klo 14.10.*

1. **Sähköiset päätökset**
2. Arttu Rintanen ehdotti 1.3., että vappumökin bussikuljetukset hankitaan Hene Oy:ltä hintaan 390e. Esitys hyväksyttiin.
3. Fiija Maunula ehdotti 7.3., että käytämme 50 euroa valmennuskurssin materiaalipakettien lähettämiseen ja siihen tarvittavien postimerkkien sekä kirjekuorten ostamiseen. Esitys hyväksyttiin.
4. Petra Pieskä ehdotti 8.3., että korotamme boomin vujulahjan budjettia viidellä eurolla (20 eurosta 25 euroon), jotta saisimme ostettua heille 50v lahjaksi planin kautta etiopialaiselle nuorelle taloudenhallintakurssin. Esitys hyväksyttiin.
5. **Talous**
6. Taloustilanne

Iltakoulun tilillä on 9463,45 €. Neljä vaihto-opiskelijaa ei ole vielä maksanut sitsejä. Fiija Maunula on ehdottanut, että sovitaan päivämäärä budjettiriihelle. Päätetään sopia päivämäärästä Doodlella.

*Emma Tuomela saapui kokoukseen klo 14.15.*

1. Laskut ja korvaukset

Aino Kattilakoski esittää, että maksetaan Työttömyysvakuutusrahaston lasku 36,04 €, Huminoiden DJ-palveluiden lasku 79,00 €, Verohallinnon lasku 446,42 € ja Antaverkan tilavuokran lasku 190,01 €. Hyväksytään esitys.

Aino Kattilakoski esittää, että korvataan Rita Klemolalle 150,10 € Omenahotellin huoneiden varaamisesta Ruotsinlaivasimulaatioon, Petra Pieskälle 72,50 € Boomin vuosijuhlien illalliskortista, Arttu Rintaselle 96,00 € valmennuskurssipakettien tulostuksesta ja 95,80 € VOO:n vuosijuhlareissusta, Roope Tukialle 85,00 € PRH:n sääntömuutosmaksusta ja Lotta Haatajalle 1,49 € astianpesuaineesta Aj-tilaan. Hyväksytään esitys.

1. **Kevätkokous**

Hyväksytään toimintakertomus ja tilinpäätös vuodelta 2017.

Sovitaan kevätkokouksen päivämääräksi keskiviikko 4.4. klo 12. Sääntömääräisten asioiden lisäksi kevätkokouksessa käsitellään SYY-vastaavan valinta ja varainhankintavastaavan nimikkeen vaihtaminen.

1. **Menneet tapahtumat**
2. Huminat 28.2.

Tapahtuma oli onnistunut. Osallistujia oli vähemmän kuin syksyllä. Tähän vaikutti omien etkojen puuttuminen ja ajankohta, sillä monet lomailivat.

1. **Tulevat tapahtumat**
2. St. Patrick’s day -sitsit 22.3.

Tapahtuma järjestetään Messukylän Työväentalolla klo 18. Tapahtuma on käytännössä täynnä. Järjestelyt ovat hyvällä mallilla.

1. Maisteri-iltamat 27.3.

Tapahtuma järjestetään O’Connells Irish Barissa. Maisteri-opiskelijat ovat toivoneet enemmän biletystä.

1. JKY:n sitsit 5.4.

Tapahtuma järjestetään Klubi 57:llä klo 18. Tapahtumasta julkaistaan tietoa pian.

1. JKY:n yhteistapahtuma 12.4.

JKY hoitaa tapahtuman järjestelyt.

1. Vappuviikot 2018

Vappuviikkojen teemaksi hyväksytään pakettimatkavappu. Kaikki osallistujat saavat passit ja leit. Paras pakettimatkaturisti palkitaan. Arttu Rintanen suunnittelee haalarimerkin ja bannerin. Tapahtumaa hypetetään somessa.

Hyväksytään päivitetty ohjelma vappuviikoille:

1. Helsinki-Vantaa: Pubivisa 16.4.
2. Ruotsi: Ruotsinlaivasimulaatio 17.4.
3. Riviera: Viiniä sohvalla 18.4.
4. Rhodos: Toogabileet 19.4.
5. Pattaya: Maisteri-iltamat & Pubiryömintä 20.4.
6. Bali: Vappuretki 21.4.
7. Rooma: Circus Maximus 22.4.
8. Los Angeles: Pornobileet 23.4.
9. Boston: Beer Pong 24.4.
10. Tuuri: Särkän Märkä 25.4.
11. Vladivostok: IK <3 valmennuskurssi 26.4.
12. Rio de Janeiro: Vappumökki 27.-28.4.
13. Fuengirola: Vappusitsit 30.4.
14. Tampere: Vappupiknik 1.5.
15. Marrasjuhlat

Tapahtuman paikka varataan 120 henkilölle. Paikan varaamista selvittää Petra Pieskä, joka laittaa ensimmäiseksi kyselyä Pikkupalatsiin. Muut järjestelyt hoidetaan vastuualueittain, jotka jaettiin alustavasti kokouksessa. Järjestelyjä hoidetaan yhteisessä Whatsapp-ryhmässä. Budjetiksi hyväksytään 2800 euroa.

*Saara Hildén saapui kokoukseen klo 15.42.*

1. Muut tulevat tapahtumat
2. IK:n aktiivitapaaminen. Päivämäärä sovitaan Doodlella.
3. Ideoidaan matalan kynnyksen hengailutapahtumaa.
4. **Tutorointi- ja AJ-tila**

Aj-tilan hygieniamullistus jatkuu. Hyväksytään Petra Elg maisteritutoriksi.

1. **Kansainvälisyys ja kehitysyhteistyö**

Kv-tutorointi on alkanut ja kestää 3.4. asti. Lautapeli-ilta JKY:n kanssa on pidetty 12.3., porukkaa oli kivasti ja tunnelma oli rento. Kaupunkiseikkailua on suunniteltu ja se järjestetään ehkä huhtikuussa. Rahat ovat menneet perille kehitysyhteistyökohteeseen. Kohdekoulun edustus pääsee katulasten kriketin MM-kisoihin vuonna 2019.

1. **Työelämä ja alumni**

Työelämäekskursio tuli täyteen nopeasti. Suvi Nieminen on sähköisesti esittänyt 114,40 euroa alumnikirjeisiin. Esitystä ei toistaiseksi hyväksytty, koska ensin halutaan selvittää muita tapoja ottaa yhteyttä alumneihin. SYY:n Työllistymistornado-tapahtuma on 9.4.

1. **Ekskursio**

Europarlamenttiin on mahdollista järjestää vierailu Merja Kyllösen kautta. Iltakoulusta pääsisi mukaan 15 henkeä yhteiseen ryhmään Erton kanssa. Syyskuussa on mahdollista järjestää myös Strasbourgin vierailu, jonne pääsisi mukaan muutama henkilö. Päätetään jatkaa molempien ekskursioiden suunnittelua.

1. **Koulutuspolitiikka**

Opetusneuvoston kokous oli 5.3. Siellä käsiteltiin lähinnä tutkinto-ohjelman opetussuunnitelman rakenteen sisältöä ja kehittämistä. Maanantaina oli kv-opsu-palaveri ja tiistaina valtio-opsu-palaveri. Tampere Summer School järjestetään elokuussa.

1. **Viestintä ja tukihenkilöt**

Häirintätapauksia ohjataan jatkossa Tamylle. Tukihenkilöiden toimintaa voidaan täsmentää kevätkokouksessa.

1. **Kulttuuri**

Kiitos kaloista -näytökseen on myyty 12 lippua. Interaktion kulttuurivastaavan kanssa suunnitellaan pubirundia. Pokeriturnaus järjestetään 8.5. Laulukirjavalmistajia on kilpailutettu ja halvin niistä on 442,00 € + alv. Bussirundin päiväksi päätetään 27. syyskuuta.

1. **Varainhankinta ja valmennuskurssi**

Valmennuskurssille on ilmoittautunut 23 henkilöä ja materiaalipaketin on tilannut 6 henkilöä. Materiaalipaketit lähetettiin perjantaina.

Arttu Rintanen esittää, että hyväksytään yhteistyösopimus Pop-pankin kanssa. Siihen sisältyy lupa osallistua työelämä- ja muihin tapahtumiin, sekä Marrasjuhlien sillikselle. Sen lisäksi haalareihin tulee logo. Sopimuksesta saadaan 800 euroa. Hyväksytään esitys.

Sopimukset YKA:n ja Kumma-baarin kanssa on tehty. Haalarimerkkikilpailu on suunnitteilla.

1. **Liikunta**

Talviolympialaiset on huomenna 14.3. Jatkot ovat Tiikerihaissa, jossa on pubivisa. Työväen Ampujat voitti hopeaa Futsalissa.

*Saara Hildén poistui kokouksesta klo 16.28.*

1. **Muut esille tulevat asiat**

Ei muita esille tulevia asioita.

1. **Seuraavan kokouksen ajankohta**

Aino Kattilakoski esittää, että seuraavan kokouksen ajankohta päätetään Doodlella. Hyväksytään esitys.

1. **Kokouksen päättäminen**

Päätetään kokous ajassa 16.34.

Aino Kattilakoski, puheenjohtaja Juho Matinlauri, sihteeri

Petra Pieskä, pöytäkirjantarkastaja Arttu Rintanen, pöytäkirjantarkastaja